CELEX: 62012CA0380
Language: et
Date: 2014-01-23 00:00:00
Title: Kohtuasi C-380/12: Euroopa Kohtu (kümnes koda) 23. jaanuari 2014 . aasta otsus (Hoge Raad der Nederlandeni (Madalmaad) eelotsusetaotlus) — X BV versus Staatssecretaris van Financiën (Tariifirubriik — Leedemuld — Kombineeritud nomenklatuuri grupp 25 — Tariifirubriik 2508 — Mõiste „läbipestud toode” — Lisandite eemaldamine ilma toote struktuuri muutmata — Kombineeritud nomenklatuuri grupp 38 — Tariifirubriik 3802 )

29.3.2014   
            
            
               ET
            
            
               Euroopa Liidu Teataja
            
            
               C 93/9
            
         Euroopa Kohtu (kümnes koda) 23. jaanuari 2014. aasta otsus (Hoge Raad der Nederlandeni (Madalmaad) eelotsusetaotlus) — X BV versus Staatssecretaris van Financiën
   (Kohtuasi C-380/12) (1)
   
   (Tariifirubriik - Leedemuld - Kombineeritud nomenklatuuri grupp 25 - Tariifirubriik 2508 - Mõiste „läbipestud toode” - Lisandite eemaldamine ilma toote struktuuri muutmata - Kombineeritud nomenklatuuri grupp 38 - Tariifirubriik 3802)
   2014/C 93/14
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Hageja: X BV
   
      Kostja: Staatssecretaris van Financiën
   
      Ese
   
   Eelotsusetaotlus — Hoge Raad der Nederlanden — Ühine tollitariifistik — Kaupade klassifitseerimine — Leedemuld — Kombineeritud nomenklatuuri alamrubriiki 2508 40 00 või alamrubriiki 3802 90 00 klassifitseerimine — Lisandite eemaldamise mõiste gruppi 25 puudutava kombineeritud nomenklatuuri selgitava märkuse 1 tähenduses
   
      Resolutsioon
   
   
               1.
            
            
               Mõistet „lisandite eemaldamine”, millele viitab 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku I lisas, mida on muudetud komisjoni 17. oktoobri 2006. aasta määrusega (EÜ) nr 1549/2006, asuva kombineeritud nomenklatuuri grupi 25 märkus 1, tuleb tõlgendada nii, et see hõlmab töötlemata mineraalsest tootest teatavate selles tavaolukorras olevate keemiliste osakeste eemaldamist selle toote loomulike omaduste tugevdamiseks, kui selline eemaldamine parendab asjaomase toote võimet täita sellega olemuslikult seotud eesmärki, millise asjaolu paikapidavust tuleb kontrollida siseriiklikul kohtul.
            
         
               2.
            
            
               Määruse nr 2658/87 I lisas, mida on muudetud määrusega (EÜ) nr 1549/2006, asuva kombineeritud nomenklatuuri grupi 25 märkust 1 tuleb tõlgendada nii, et tooteid, mida on töödeldud keemilisi aineid kasutades ja millega kaasnes lisandite eemaldamine, saab klassifitseerida KNi rubriiki 2508 vaid siis, kui selline töötlemine ei modifitseeri nende pinda, viimati nimetatud asjaolu paikapidavust tuleb kontrollida siseriiklikul kohtul.
            
         
      (1)  ELT C 303, 6.10.2012.